लिखा- कोई रास्ता नहीं बचा; एजेंट ने तस्वीरें वायरल करने की धमकी दी थी
Chinese Loan App 'Slice and Kiss' Agent Harassment; Student Suicide After Threats By Loan App Agents चाइनीज लोन ऐप के एजेंट से परेशान होकर 22 साल के स्टूडेंट ने फांसी लगाकर आत्महत्या कर ली है। मृतक की पहचान तेजस के रूप में हुई है
चाइनीज लोन ऐप के एजेंट से परेशान होकर 22 साल के स्टूडेंट ने फांसी लगाकर आत्महत्या कर ली है। मृतक की पहचान तेजस के रूप में हुई है, जो बेंगलुरु के जलाहल्ली में रहता था। वह येलहंका के निट्टे मीनाक्षी कॉलेज में इंजीनियरिंग की पढ़ाई कर रहा था।
मृतक के परिजनों ने बताया कि तेजस ने 'स्लाइस एंड किस्त' नाम के चाइनीज ऐप से लोन लिया था, लेकिन वह पैसा लौटा नहीं पा रहा था। परिजनों ने आरोप लगाया कि लोन ऐप के एजेंट घर पर आकर तेजस को धमका रहे थे। मीडिया रिपोर्ट के अनुसार, एजेंस तेजस को उसकी तस्वीरें वायरल करने की धमकी दे रहे थे।
तेजस ने डेथ नोट में लिखा - मां-पापा मुझे माफ करना
तेजस ने डेथ नोट में लिखा, 'मां और पापा, मैंने जो कुछ भी किया उसके लिए मुझे माफ करना। मेरे पास इसके अलावा कोई विकल्प नहीं है। मैं अपने नाम पर लिए गए लोन का पेमेंट करने में असमर्थ हूं और यह मेरा अंतिम निर्णय है... अलविदा।'
लोन चुकाने के लिए पिता ने और समय मांगा था
तेजस की आत्महत्या से तीन दिन पहले मृतक के पिता ने लोन का पूरा पैसा वापस करने के लिए और अधिक समय मांगा था। इसके बाद भी लोन ऐप के एजेंट लगातार धमकियां दे रहे थे।
मंगलवार की शाम को ऐप एजेंटों ने तेजस को कई बार कॉल किए। इसके बाद तेजस ने अपने घर में ही फांसी लगाकर आत्महत्या कर ली।
कोरोना के बाद से भारत में तेजी से फला-फूला रहा लोन ऐप्स का धंधा
कैसे काम करते हैं चाइनीज लोन ऐप
